google/wiki40b huggingface dataset:
Topoľčany (okres)

Poloha

Topoľčiansky okres sa nachádza v severnej časti Nitrianskeho kraja, v Nitrianskej pahorkatine na strednom Ponitrí. Územie na západe ohraničuje Považský Inovec, na východe Tribeč, severne aj južne pokračuje Podunajská pahorkatina. Stredom okresu preteká zo severu na juh rieka Nitra, v ktorej povodí vedie železničná trať Nové Zámky – Prievidza aj cesta I/64 z Nitry na Partizánske.
Susedí na juhu s okresom Nitra a Zlaté Moravce, na východe s okresom Partizánske, na severe s okresom Bánovce nad Bebravou a Nové Mesto nad Váhom a na západe s okresom Piešťany a Hlohovec.

Dejiny

Územie dnešného okresu Topoľčany bolo pomerne husto obývané už v období Veľkej Moravy. Stredné Ponitrie patrilo Nitrianskemu kniežatstvu až do jeho zániku začiatkom 12. storočia. Od 13. storočia až do roku 1848 patrilo do Nitrianskej stolice, neskôr do Dolnonitrianskej župy a v rokoch 1867 až 1949 do Nitrianskej župy. Do roku 1960 bolo územie súčasťou Nitrianskeho kraja, v rokoch 1960 – 1990 Západoslovenského kraja a od roku 1996 patrí opäť do Nitrianskeho kraja.

Hospodárstvo

V okrese Topoľčany je pomerne málo priemyselných podnikov a k väčším zamestnávateľom patrí ZKW - výroba svetiel do automobilov, Ozeta - výrobca odevov, nábytkárska spoločnosť Decodom, spoločnosť Elektrokarbon, vyrábajúca súčiastky pre elektrotechnický priemysel a Topoľčianske strojárne v Tovarníkoch.
V okrese sú priaznivé podmienky pre poľnohospodárstvo s výrazným zastúpením pestovania sladovníckeho jačmeňa a chmeľu. Bohatú tradíciu má ovocinárstvo, produkujúce najmä jablká a slivky.

Turizmus

Sídlo okresu, Topoľčany, sú vzdialené od Nitry 38 km, od Trenčína 55 km, od Trnavy 62 km a od Bratislavy 113 km. Cestovný ruch sa sústreďuje predovšetkým v pohoriach Považský Inovec a Tribeč, veľmi obľúbené sú aj lokality pri vodnej nádrži Duchonka, Topoľčiansky a Oponický hrad. Z kultúrnohistorických pamiatok si pozornosť zasluhujú aj renesančný kaštieľ s Apponyiovským múzeom v Oponiciach, Mestské múzeum v Topoľčanoch, renesančný kaštieľ v Tovarníkoch a najstarší stojaci kostol na Slovensku - Rotunda Jurko z 9. storočia na úpätí Marhátu nad Nitrianskou Blatnicou.
Villemoutiers

Poloha

Obec má rozlohu 16,18 km². Najvyšší bod je položený 106 m n. m. a najnižší bod 91 m n. m.

Obyvateľstvo

Počet obyvateľov obce je 487 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wolfgang Wilhelm von Falcko-Neuburgský

Život

Bol najstarším synom falcgrófa a neuburgského vojvodu Filipa Ludwiga (1547 – 1614) a Anny Klévskej (1552 – 1632).
Wolfgang Wilhelm bol trikrát ženatý. Prvou manželkou bola bavorská princezná Magdaléna, s ktorou sa zosobášil v roku 1613. Porodila mu syna Filipa Viliama. Druhou manželkou bola od roku 1631 Katarína Alžbeta Zweibrückenská, dcéra zweibrückenského palatína Jána II., s ktorou mal dve deti – Ferdinanda Filipa a Eleonóru Františku. Poslednou manželkou bola kontesa Mária Františka, dcéra grófa Egona VIII., s ktorou sa zosobášili v roku 1651. Manželstvo bolo bezdetné.
Pornichet

Poloha

Obec má rozlohu 12,67 km². Najvyšší bod je položený 44 m n. m. a najnižší bod 0 m n. m.

Obyvateľstvo

Počet obyvateľov obce je 10 466 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamberk

Dejiny

Prvá písomná zmienka o obci pochádza z roku 1282.
Štefan Lángoš

Životopis

Lesníctvo študoval na Vysokej škole baníckej a lesníckej v Banskej Štiavnici a v Šoprone, kde získal titul Ing. Od roku 1919 pracovník lesných úradov, 1936 – 1948 úradník Riaditeľstva štátnych lesov a majetkov v Banskej Bystrici, pracovník riaditeľstva štátnych lesov a majetkov v Bratislave, pracovník Povereníctva lesov a drevárskeho priemyslu, resp. poľnohospodárstva. V roku 1938 – 1945 vykonával osadnícke pozemkové úpravy v banskobystrickom obvode. Zúčastnil sa na príprave nového lesného zákona.
Zaoberal sa dejinami lesníctva na Slovensku, autor štúdií. Člen predsedníctva Slovenskej spoločnosti pre dejiny vied a techniky SAV.
Svetelná minúta

Svetelná minúta (po angl. light minute) je jednotkou dĺžky, ktorá je definovaná ako vzdialenosť, ktorú prejde svetlo v absolútnom vákuu za jednu celú minútu, čo predstavuje 17 987 547 480 m. Táto hodnota je presná, pretože meter je v skutočnosti definovaný z hľadiska rýchlosti svetla.
Pre ilustráciu, priemerná vzdialenosť Zeme od Slnka (1 AU) je 8,317 svetelných minút.
Ďalšie jednotky, súvisiace so svetelnou minútou, sú svetelný rok, svetelný mesiac, svetelný týždeň, svetelný deň, svetelná hodina, svetelná sekunda.
Germagnat

Polohopis

Germagnat má rozlohu 9,48 km². Najvyšší bod je položený 761 m n. m. a najnižší bod 319 m n. m.

Obyvateľstvo

Germagnat má 145 obyvateľov (2009).
Graf vývoja obyvateľstva:
Zdroje: INSEE
Vodíková električka

Vodíková električka je električka na vodíkový pohon.

CSR Y03

Ako prvá električka s vodíkovým pohonom na svete je označovaná trojčlánková obojsmerná električka CSR Y03, vyrábaná v Číne spoločnosťou CRRC Qingdao Sifang (výrobca je autorom dizajnu električky) na základe licencie poskytnuté českou firmou Škoda Holding (jej typové označenie je Škoda 27 T), vo variante na vodíkový pohon. Základný variant tohto typu električky je s klasickým elektrickým pohonom z trolejového vedenia, jednou z variant je tiež batériový pohon. Technicky bol typ Škoda 27 T pôvodne odvodený z jednosmernej električky Škoda 15 T, má však väčšiu šírku i dĺžku a nový dizajn. 
Prvá komerčne prevádzkovaná vodíková električka na svete, od čínskeho výrobcu CRRC, vycestovala v piatok 27. októbra 2017 v meste Tchang-šan v provincii Che-pej na severovýchode Čínskej ľudovej republiky. Na jedno doplnenie vodíka prejde až 40 kilometrov, maximálna rýchlosť je 70 km/h.
Saulchoy-sous-Poix

Poloha

Obec má rozlohu 3,72 km². Najvyšší bod je položený 186 m n. m. a najnižší bod 117 m n. m.

Obyvateľstvo

Počet obyvateľov obce je 52 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Novogréčtina

Dejiny

Dejiny modernej gréčtiny siahajú do 6. stor. Kr., keď sa dovtedy u všetkých Grékov používaný koiné (κοινή) jazyk začal rozpadať na viacero menších jazykov podľa geografických polôh. Okrem toho sa do dovtedy čistej gréčtiny dostali niektoré latinské slová, nakoľko na východe ešte stále žila rímska komunita. Latinský pôvod má aj slovo η πόρτα (i pórta,dvere), toto slovo je prebrané z latinského porta (dvere). V 12. stor. po Kr. grécke písmeno η (éta) zmenilo výslovnosť na ítu (i). To zapríčinilo nesúhlas niektorých anatólskych Grékov a vytvorenie nových gréckych jazykov, ako kappadócka či pontská gréčtina. Taktiež sa prestala vyslovovať hláska h.
Po páde Byzantskej ríše (1453) nastala značná turkizácia ľudovej gréčtiny, ktorá prehĺbila priepasť medzi klasickou atičtinou (pretrvávajúcou najmä vo východnej cirkvi) a ľudovým jazykom. Turecké slová sa používajú hlavne pri pomenovaniach povolaní. Napr. starogrécke slovo o ιχθυς (ó ichthis,ryba), sa zmenilo na  το ψάρι (to psari). Začiatkom 19. storočia bol umelo vytvorený archaizujúci oficiálny jazyk kathareusa (akýsi prechod medzi klasickou atičtinou a vtedajším dimotiki, očistený o cudzie slová). Tento jazyk vytvorili grécki vzdelanci, ktorí hlásali návrat ku klasickej gréčtine, bez latinských a tureckých slov. Jazyk sa však u ľudu neujal.
Kathareusou dnes hovoria predovšetkým vzdelanci a používa sa v odbornom a slávnostnom písomnom prejave
.Tzv. dimotiki je (medzičasom kodifikovaný) novodobý jazyk založený na ľudovej reči, ktorá vznikla už v stredoveku.
Až do konca 19. storočia mala v písomnom a oficiálnom prejave prevahu kathareusa, dnes je to naopak
a kathareusa postupne ustúpila do pozadia v prospech dimotiki. Novogréčtina je dnes úradný jazyk v Grécku a na Cypre.
Fiber distributed data interface

Pripojenie počítačov

1. iba k hlavnému kruhu Single Attached Stations (SAS)
2. k hlavnému aj záložnému kruhu Dual Attached Stations (DAS)
v prípade poruchy sa hlavný kruh odpojí a zapojí sa záložný
Quincy (Cher)

Poloha

Obec má rozlohu 18,19 km². Najvyšší bod je položený 136 m n. m. a najnižší bod 103 m n. m.

Obyvateľstvo

Počet obyvateľov obce je 898 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tournai-sur-Dive

Poloha

Obec má rozlohu 12,4 km². Najvyšší bod je položený 195 m n. m. a najnižší bod 80 m n. m.

Obyvateľstvo

Počet obyvateľov obce je 319 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
V dolinách

„V dolinách“ alebo aj „V slovenských dolinách“ je pieseň, ktorú naspieval Karol Duchoň v roku 1976. Autorsky sa na piesni podieľali Peter Hanzely, ktorý zložil hudbu a text napísal Ľuboš Zeman.

Coververzie piesne

Známou (majú kapeli v albách(coververziou piesne „V dolinách“ je coververzia od skupiny Desmod, ktorá ju v roku 2006 naspievala na svoj album Uhol pohľadu. Ďalšie coververzie napríklad naspieval Martin Jakubec, Ján Hruška alebo Peter Bažík (Hit storočia).

Spor

V roku 2006 spevák Ivan Tásler, na odovzdávaní ocenení televízie Markíza – TOM 2006 zaspieval pozmenený text piesne „V dolinách“ (ktorý prepísal Vlado Krausz). Urobil to bez súhlasu autora textu piesne Ľuboša Zemana, ktorý mu na to nedal povolenie už pred pár rokmi ako ju zaspieval na TOMovi 2006. Ľuboš Zeman nesúhlasil s pretvorením textu, ktorý úplne zmenil myšlienku jeho pôvodného textu hitu „V slovenských dolinách“ a podal žalobu.
Dávid Gutgesel

Dávid Gutgesel (* asi 1540, Bardejov – † 21. august 1599, tamže) bol kníhtlačiar, vydavateľ a kníhkupec.
Vychodil humanistickú školu v Bardejove, následne sa vo Viedni vyučil za kníhtlačiara. Následne pracoval/bol pomocník či spoločník vo viacerých tlačiarenských dielňach, napr. Vroclav - Kryspin Szarffenberg. Okrem vlastnej tlačiarne pôsobil aj ako kníhkupec. V rokoch 1582-1599 senátor, 1584 richtár Bardejova. V roku 1598 zastupoval Bardejov na uhorskom sneme v Bratislave.
Neuflieux

Poloha

Obec má rozlohu 1,9 km². Najvyšší bod je položený 96 m n. m. a najnižší bod 54 m n. m.

Obyvateľstvo

Počet obyvateľov obce je 95 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Severoatlantickej aliancie

Vlajka Severoatlantickej aliancie má pole farby námorníckej modrej (Pantone 280), na ktorom je umiestnený emblém ružice kompasu, z ktorej vyžarujú štyri biele čiary. Bola schválená Radou NATO 14. októbra 1953.
Galovianske háje

Polohopis

Územie sa nachádza v západnej polovici Podtatranskej kotliny, rovnako tak v západnej časti podcelku Liptovská kotlina. Severný okraj kopíruje breh Liptovskej Mary a čiastočne aj vyrovnávacej nádrže Bešeňová a nachádzajú sa tu obce Galovany, Gôtovany, Malatíny a okrajovo i Vlachy. Severnú hranicu vymedzujú Liptovské nivy, západným, južným aj východným smerom nadväzuje Ľubeľská pahorkatina, obe geomorfologické časti Liptovskej kotliny. 
Z Nízkych Tatier tečú Galovianskymi hájmi do Liptovskej Mary resp. Váhu viaceré vodné toky, medzi nimi Malatínka, Kľačianka, Dúbravka a Palúdžanka. Južným okrajom vedie cesta I/18 (Ružomberok – Liptovský Mikuláš), severným prechádza v trase diaľnice D1 Európska cesta 50 (Žilina – Košice). V jej blízkosti je trasa železničnej trate Žilina – Košice, ktorá je významným spojením východu a západu krajiny.

Ochrana územia

Južnou časťou Galovianskych hájov vedie ochranné pásmo Národného parku Nízke Tatry, ktoré zaberá najmä východnú časť tohto územia. Maloplošné, osobitne chránené lokality sa v tejto časti Liptovskej kotliny nevyskytujú.

Turizmus

Táto časť Liptovskej kotliny patrí medzi pokojnejšie a menej navštevované oblasti. Južné pobrežie Liptovskej Mary je využívané najmä milovníkmi rekreačného rybolovu a v lokalite Dechtáre je v blízkosti tradičnej reštaurácie malý prístav. Vzhľadom na odľahlosť územia od horských oblastí tu nie sú značené chodníky a jedinú výnimku tvorí  červeno značený chodník, vedúci od železničnej zastávky Vlachy cez Archeopark Havránok na Liptovský hrad.
Luziânia

Rýchly rast

Luziânia je typickým príkladom mesta, ktoré sa rozvíjalo mimoriadne rýchlo bez zodpovedajúcej infraštruktúry. V 18. storočí miesto zlatej horúčky, ktoré priťahovalo zlatokopov zďaleka, mesto dnes má len málo z dedičstva koloniálnych čias. Mestská zóna sa rozkladá v dĺžke 20 km pozdĺž federálnej diaľnice BR-040, ktorá spája Belo Horizonte a hlavné mesto Brasilia. Táto mestská zóna ale pokračuje ďalej až do hlavného mesta Brasília. Množstvo obyvateľov týchto satelitných miest sú prisťahovalci z iných štátov Brazílie, väčšinou zo severovýchodu, alebo obyvatelia Brasílie, ktorý si v hlavnom meste nemôžu dovoliť bývanie z dôvodu vysokých životných nákladov. Väčšina z nich je chudobných a vytvára množstvo problémov pre správu mesta, ktoré im poskytuje zdravotnícku a školskú starostlivosť. Ekonomické a sociálne ukazovatele mesta sú neporovnateľne nižšie, ako ukazovatele pre Brasíliu. Mesto od sedemdesiatych rokov strojnásobilo počet obyvateľstva.

Hospodárstvo

Do osemdesiatych rokov bola Luziânia ospalé poľnohospodárske mestečko polhodiny jazdy z hlavného mesta. Následne začali byť obrábané roviny v okolí, ktoré aj následkom centrálneho zavlažovania začali prinášať veľké úrody sójových bôbov. Dnes je mesto jedno z najprosperujúcejších v štáte a druhým najväčším producentom sóje a zemiakov, tretím najväčším producentom bavlny a kukurice. Pestuje sa tu miestne ovocie guava, maracuja a paradajky. Vďaka blízkosti hlavného mesta krajiny je tu aj rozsiahla produkcia ovocia a zeleniny.
New York City Police Department

New York City Police Department (skrátene N.Y.P.D.) je policajný zbor mesta New York a najväčší policajný zbor v Spojených štátoch. Založený bol v roku 1845.

Špecifikácia

Policajti štandardne nosia tmavomodrú uniformu, opatrenú odznakom na náprsnom vrecku a nášivkou so znakom oddelenia na rukáve.
Oddelenie taktiež disponuje oddelením vyšetrovania - policajti vo funkcii detektíva chodia v civilnom odeve a jednotkou zvláštneho určenia S.W.A.T. (angl. Special Weapons And Tactics), v New Yorku sa táto špeciálna jednotka rýchleho nasadenia nazýva ESU - Emergency Service Unit.
Radoví policajti sú štandardne vyzbrojení pištoľami Beretta M92 kalibru 9 mm Luger, ale dochádza k prezbrojovaniu. Ďalej sa vo výzbroji nachádzajú rôzne typy brokovníc napr. Remington 870 alebo brokovnica značky Mossberg.
Vozový park tvoria najčastejšie auta Ford Crown Victoria Police Interceptor, ďalej iné automobily, predovšetkým značky Ford alebo Chevrolet a motocykle značky Harley-Davidson.

Motto

Courtesy, professionalims, respect - Zdvorilosť, profesionalita, rešpekt.

Velenie

V súčasnosti je veliteľom oddelenia policajného zboru N.Y.P.D. komisár Raymond W. Kelly.
Kvakeri

Kvakeri (z angl. Quakers), oficiálny názov Spoločnosť priateľov (angl. Religious Society of Friends) je kresťanské náboženské hnutie založené Georgeom Foxom v polovici 17. storočia v Anglicku. Býva zaraďované k protestantizmu, aj keď nemá pevne stanovenú vierouku a možno tvrdiť, že sa základnými princípmi odlišujú od protestantov (napr. nepovažujú Bibliu za dogmatickú, ale dávajú dôraz na osobný kontakt s Bohom – „vnútorné hľadanie“).
Podľa kvakerov Boh pôsobí cez človeka ako vnútorné svetlo (tzv. „Inner Light“), viera sa má prejavovať v realizácii náboženských, etických a sociálnych princípov vrátane dôsledného odmietania násilia. Pre svoj dôsledný pacifizmus odmietajú vojenskú službu, vystupujú proti rasizmu a útlaku.
Po roku 1660, keď začalo ich prenasledovanie v Anglicku, hromadne emigrovali do Severnej Ameriky pod vedením Williama Penna, ktorému anglický kráľ splatil dlh tak, že mu dal časť amerického územia do užívania – podľa neho sa nazvala Pensylvánia. Na tomto území vytvorili kvakeri svoju kolóniu, avšak rešpektovali slobodu náboženského vyznania a tiež uznávali slobodu pôvodného indiánskeho obyvateľstva.
V roku 1947 kvakeri získali Nobelovu cenu za mier, ako jediná náboženská spoločnosť v histórii.
FA Premier League 2005/06

FA Premier League 2005/06 bol štrnásty ročník anglickej Premier League od jej vzniku v roku 1992. Sezóna začala 13. augusta 2005 a skončila 7. mája 2006.
Orol krikľavý

Výskyt a stav na Slovensku

Odhadovaný počet hniezdiacich párov v rokoch 1980 – 1999 bol 800 - 900. Hniezdenie bolo dokázené na 39,20 % mapovacích kvadrátov. Veľkosť populácie i územie na ktorom sa vyskytoval boli stabilné, maximálna zmena do 20%. Ekosozologický status v roku 1995 V - zraniteľný. V roku 1998 LR:nt, LR - menej ohrozený druh. V roku 2001 LR - menej ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia R - vzácny druh.
Odhadovaný počet hniezdiacich párov v rokoch 2008 – 2012 bol 600 – 800 párov. Krátkodobý trend za posledných 12 rokov (2000 – 2012) bol klesajúci. Dlhodobý trend od roku 1980 (1980 – 2012) bol stabilný. Veľkosť územia na ktorom hniezdil za posledných 12 rokov ako aj z pohľadu dlhodobého trendu bola stabilná. V roku 2014 NT* C1 - takmer ohrozený.  
Odhadovaný počet hniezdiacich párov v rokoch 2013 – 2018 bol 600  –  800 párov. Krátkodobý trend i veľkosť územia na ktorom hniezdil za posledných 12 rokov (2007 – 2018) aj z pohľadu dlhodobého trendu od roku 1980 (1980 – 2018) boli klesajúce.
Les Moitiers-d’Allonne

Poloha

Obec má rozlohu 17,21 km². Najvyšší bod je položený 127 m n. m. a najnižší bod 0 m n. m.

Obyvateľstvo

Počet obyvateľov obce je 681 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adolf Horváth

Životopis

Vyučil sa za kovoobrábača, pracoval ako robotník, majster rúrovne, tajomník Zväzu kovorobotníkov v Podbrezovej, banský podúradník v Pezinku. V sociálno demokratickom hnutí sa začal angažovať v Podbrezovej, účastník mimoriadneho zjazdu Sociálno demokratickej strany Uhorska v Budapešti, martinského zhromaždenia 30. októbra 1918, signatár Deklarácie slovenského národa, člen SNR. Od zač. 1918 organizoval robotnícke a národné hnutie v Podbrezovej a na jej okolí, 1919 splnomocnenec Ministerstva s plnou mocou pre správu Slovenska v Podbrezovej. Roku 1919 poslanec Národného zhromaždenia.
Jack Kramer

John Albert Kramer (* 1. august 1921, Las Vegas – † 12. september 2009, Las Vegas) bol americký tenista. Medzi jeho najväčšie úspechy v tenise patria tituly z dvojhry na grandslamových turnajoch Wimbledon (1947) a U.S. Championships (1946, 1947), a tituly zo štvorhry na grandslamových turnajoch Wimbledon (1946, 1947) a U.S. Championships (1940, 1941, 1943, 1947 mužská štvorhra, 1941 zmiešaná).
V roku 1968 bol zapísaný do Medzinárodnej tenisovej siene slávy.
USA reprezentoval aj v Davisovom pohári odohral celkovo 9 zápasov, z toho 6 v dvojhre (6 výhier) a 3 v štvorhre (2 výhry, 1 prehra).
.30-06 Springfield

Predchodcovia

Bol vyvinutý z takmer identického náboja .30-03 malým skrátením nábojnice a zvýšením úsťovej rýchlosti. Zavedením tohto náboja sa prestali používať staršie náboje .30-40 Krag a 6 mm Lee Navy.

Zbrane, ktoré používali tento náboj

Opakovaciu pušku Springfield M 1903, ktorá sa začala používať kedysi spolu s nábojom .30-03, rýchlo modifikovali na náboj .30-06 Springfield. Používal sa aj v puške M1917 Enfield, poloautomatickej M1 Garand, automatickej M1918 Browning a veľa guľometoch, napr. série M1919.

Použitie

USA tento náboj používali v obidvoch svetových vojnách a v Kórejskej vojne. Posledného veľkého využitia sa dočkal vo Vietnamskej vojne
Tento náboj je vhodný na lov veľkých cicavcov ako je jeleň alebo los.

Výkon

Ide o veľmi silný náboj. Bol skonštruovaný v čase, kedy sa predpokladala streľba na 1 000 m. V roku 1906 obsahoval strelu o hmotnosti 150 grainov (9,7 g), plášťovanú strelu s plochým dnom. Po prvej svetovej vojne bolo potreba zvýšiť výkon na dlhú vzdialenosť u guľometov, a tak sa začala používať strela o hmotnosti 173 grainov (11,2 g).

Synonymá názvu

.30 Springfield  • .30 Browning  • .30 US M.1906  • .30-200-06  • 7,62 mm Long  • 7,62 mm M.1949  • 7,62 x 63 US  • (7,62 x 63)
Square (architektúra)

Square [vyslov: skvér] alebo skvér (z angl. square = štvorec, hranaté námestie) je verejné miesto, námestie miest vôbec a najmä anglických miest, obklopené domami (väčšinou vo štvorci) a uprostred obyčajne s verejnou zeleňou (trávnikom, sadmi, parkami, záhradami, alejami). Ako domáci alebo takmer domáci výraz sa slovo používa v anglicky hovoriacich (od konca 17. storočia) a vo francúzsky hovoriacich krajinách (od 19. storočia); po francúzsky sa slovo vyslovuje [skuár].
Square so zeleňou sú projektované, aby narušovali monotónnosť mestskej obytnej zástavby. Priestor venovaný automobilovej doprave je obmedzený len na cesty vedúce po okrajoch námestia a jeho stred je určený chodcom. Námestie však môže byť aj celé vyhradené parku s pešou zónou. Zelená plocha uprostred square je zvyčajne obohnaná mrežou, ktorá sa na noc zamyká. V tomto priestore je tiež zakázané venčiť psov.

Dejiny

V Spojenom kráľovstve sa termínom square označovalo námestie uprostred obytných budov v rozširujúcej sa mestskej zástavbe. Toto square malo svoju spoločenskú funkciu. Mohol to byť spoločný priestor alebo dvor (obvykle štvorcový), ktorý však mohli používať len obyvatelia okolitých domov. Zo začiatku slúžili square na sušenie bielizne, klepanie kobercov a podobné praktické činnosti, ale postupne ich majitelia domov pretvárali na záhrady a parky.
Vo Francúzsku bol termín square zavedený počas druhého cisárstva, kedy bol barón Haussmann poverený rozsiahlou prestavbou Paríža. Inžinier Jean-Charles Alphand, záhradník Jean-Pierre Barillet-Deschamps a architekt Gabriel Davioud pri tejto príležitosti vytvorili v meste sieť parkov a záhrad a 24 square spojených bulvármi osadenými stromami.
Castaignos-Souslens

Poloha

Obec má rozlohu 7,45 km². Najvyšší bod je položený 146 m n. m. a najnižší bod 45 m n. m.

Obyvateľstvo

Počet obyvateľov obce je 382 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plailly

Poloha

Obec má rozlohu 16,25 km². Najvyšší bod je položený 176 m n. m. a najnižší bod 59 m n. m.

Obyvateľstvo

Počet obyvateľov obce je 1 678 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kongregacionalizmus

Kongregacionalizmus je teologický prúd, ktorý tvrdí, že základnou a jedinou organizačnou jednotkou cirkvi je samostatný cirkevný zbor. Tento smer má podporu najmä v protestantských a evanjelikálnych cirkvách, nakoľko zdôrazňuje slobodu rozhodovania jednotlivých spoločenstiev a nezávislosť od hierarchie.
Bývalý Hotel Palace (Košice)

Bývalý Hotel Palace (maď. Palace szálloda) je funkcionalistická budova v Košiciach stojaca na Štefánikovej ulici.

Dejiny

Budova bola naprojektovaná a vystavaná architektom Ondrejom Resatkóm v rokoch 1936 a 1937. Prvým majiteľom budovy bol autorov zať, hoteliér Robert Schmiedl.
Po druhej svetovej vojne bol hotel znárodnený, no slúžil návštevníkom Košíc až do 70. rokov. Vtedy tu boli nasťahované kancelárie národného podniku Prefa. Kancelárie sú v budove dodnes, v rokoch 2006 až 2008 prešla rekonštrukciou a jej zadné trakty boli rozšírené o obytné priestory.
V roku 1982 bola budova vyhlásená za kultúrnu pamiatku a neskôr bola preklasifikovaná na národnú kultúrnu pamiatku.

Budova

Architekt Ondrej Resatkó túto budovu navrhol ako päťpodlažnú, s výraznými funkcionalistickými znakmi, z ktorých najbadateľnejšou je čiastočne vysunutá hmota nad vchodom a na nej okenné otvory radené do troch vertikálnych pásov. Hotel mal komfortné vybavenie, bol dokonca prvým hotelom v meste, ktorý mal výťah. V každej z izieb bol zavedený telefón. Mimo hotelovej časti bola v priestoroch terajšieho polyfunkčného centra jedáleň s uznávanou kuchyňou, piváreň a v letnom období záhradná reštaurácia.